CELEX: 62018CA0089
Language: hu
Date: 2019-07-10 00:00:00
Title: C-89/18. sz. ügy: A Bíróság (első tanács) 2019. július 10-i ítélete (az Østre Landsret [Dánia] előzetes döntéshozatal iránti kérelme) — A kontra Udlændinge- og Integrationsministeriet (Előzetes döntéshozatal — EGK — Törökország társulási megállapodás — 1/80 határozat — 13. cikk — Standstill klauzula — Házastárssal történő családegyesítés — Új korlátozás — Közérdeken alapuló nyomós indok — Sikeres beilleszkedés — A migrációs hullámok hatékony kezelése — Arányosság)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/13
            
         
      A Bíróság (első tanács) 2019. július 10-i ítélete (az Østre Landsret [Dánia] előzetes döntéshozatal iránti kérelme) — A kontra Udlændinge- og Integrationsministeriet
      (C-89/18. sz. ügy) (1)
      
      (Előzetes döntéshozatal - EGK - Törökország társulási megállapodás - 1/80 határozat - 13. cikk - Standstill klauzula - Házastárssal történő családegyesítés - Új korlátozás - Közérdeken alapuló nyomós indok - Sikeres beilleszkedés - A migrációs hullámok hatékony kezelése - Arányosság)
      (2019/C 305/16)
      Az eljárás nyelve: dán
      
         A kérdést előterjesztő bíróság
      
      Østre Landsret
      
         Az alapeljárás felei
      
      Felperes: A
      
         Alperes: Udlændinge- og Integrationsministeriet
      
         Rendelkező rész
      
      Az Európai Gazdasági Közösség és Törökország közötti társulást létrehozó megállapodásban — amelyet 1963. szeptember 12-én Ankarában írt alá egyrészről a Török Köztársaság, másrészről az EGK tagállamai és a Közösség, és amelyet a Közösség nevében az 1963. december 23-i 64/732/EGK tanácsi határozattal kötöttek meg, hagytak jóvá és erősítettek meg — létrehozott társulási tanács által elfogadott 1980. szeptember 19-i 1/80 határozat 13. cikkét úgy kell értelmezni, hogy az a nemzeti intézkedés, amely az adott tagállam területén jogszerűen tartózkodó török munkavállaló és a házastársa közötti családegyesítést ahhoz a feltételhez rendeli, hogy a házastársak erősebben kötődjenek e tagállamhoz, mint valamely harmadik államhoz, az e rendelkezés értelmében vett „új korlátozásnak” minősül. Az ilyen korlátozás nem igazolt.
      
         (1)  HL C 142., 2018.4.23.